label_title: Pembubaran Kesatuan Soviet
label_desc: Pembubaran Kesatuan Soviet terjadi pada 26 Disember 1991, secara rasminya menganugerahkan kemerdekaan pentadbiran sendiri kepada republik-republik dalam Republik Sosialis Kesatuan Soviet (USSR). Ia merupakan keputusan daripada deklarasi bernombor 142-Н dari Soviet Tertinggi di Kesatuan Soviet. Deklarasi ini mengakui kemerdekaan republik-republik bekas Soviet dan penubuhan Komonwel Negera Merdeka (CIS), meskipun lima buah daripada republik ini meratifikasikannya lebih awal atau tidak menandatanganinya langsung. Pada hari sebelumnya iaitu pada 25 Disember, Presiden Soviet Mikhail Gorbachev, pemimpin ke-8 dan terakhir di USSR, telah meletak jawatan dan mengistiharkan pejabatnya dibubarkan dan menyerahkan kuasa beliau termasuk kawalan ke atas kod pelancaran peluru berpandu nuklear Soviet kepada Presiden Rusia Boris Yeltsin. Pada petangnya 7:32 p.m., bendera Soviet telah diturunkan di Kremlin untuk kali terakhir dan digantikan dengan bendera Rusia pra-revolusi.